पंचायतों के सशक्तीकरण के लिए काम करें कांग्रेसी
कांग्रेसके प्रदेश अध्यक्ष शिक्षा मंत्री अशोक चौधरी ने पार्टी कार्यकर्ताओं से पंचायतों के सशक्तीकरण के लिए काम करने का आह्वान किया है। वे रविवार को अखिल भारतीय राजीव गांधी पंचायती राज संगठन की बिहार इकाई की बैठक को संबोधित कर रहे थे। उन्होंने कहा कि बिहार में महागठबंधन की जीत विचारधारा की जीत है। कार्यकर्ताओं का आह्वान किया कि बिहार में होनेवाले पंचायत चुनाव के दौरान अपनी उपस्थिति दर्ज कराने के लिए पंचायतों का दौरा करें और संगठन की मजबूती के लिए काम करें।
पूर्व सांसद मीनाक्षी नटराजन ने कहा कि पंचायतों को संवैधानिक दर्जा देने की पहल राजीव गांधी ने की थी। उन्हीं की पहल पर केंद्र में पंचायती राज व्यवस्था को सशक्त बनाने के लिए वित्त आयोग का गठन हुआ और इसी के तहत पंचायत चुनाव हो रहे हंै। एआईसीसी के सचिव परेश धनानी ने कहा कि विधानसभा चुनाव की भारी जीत ने देश की दशा-दिशा बदल दी। मौके पर जनक कुशवाहा, अंबुज किशोर झा, केशर कुमार सिंह ने भी संबोधित किया। इस अवसर पर सुबोध कुमार, शकीलुर रहमान, एचके वर्मा, लाल बाबू लाल, विनोद कुमार सिंह यादव, सुमन कुमार मल्लिक, राजेश राठौड़, उदय शर्मा, रंजीत झा, कुमार आशीष, सुमित कुमार सन्नी, अविनाश कुमार आदि थे।
hin_Deva hin_Deva hin_Deva